Әлбиттә, сәхнәгә яңы сыҡҡан йәш командаларxadҙың етешһеҙлектәре лә юҡ түгел. Әммә тырышҡандары күренеп тора: йырлаһындармы, өҙҙөрөп бейеһендәрме, афарин, тип әйтергә генә ҡала. Тап ошонда әллә күпме яңы талантты күрергә була. Башҡорт дәүләт университетының үҙ Медxadведевы булһынмы ул (тауышы Президентыбыҙҙыҡынан һис айырырлыҡ түгел), йә ҡурсаҡ театрымы – тамашасы иҫе китеп ҡарап ултырҙы. Ысын ҡурсаҡ булып уйнаусы Рәүил Бәҙретдинов «Иң яҡшы ир-егет роле» номинацияһына лайыҡ булды. Ә татар каратэһы тамашасыға ла, баһалама ағзаларына ла бик ныҡ оҡшаны. Ул «Иң яҡшы уйын мәле» тип табылды. КВН-дың 50 йыллыҡ юбилейын ҡаршылап, Башҡорт дәүләт университетының филология факультеты сәхнәгә 50 ҡыҙын алып сыҡты. Уларҙың дәртле бейеүе айыxadрыуxadса егеттәрҙең күңеленә хуш килде. Борай районының «Сельсовет» командаһын «Фесxadтиxadваль асышы» тип иғлан иттеләр. Уларҙың юморы ла бик үҙенсәлекле ине.